cyanic-selkie/wikianc huggingface dataset:
কালো রসুন
উৎপাদন
কালো রসুন তৈরি করা হয় যখন রসুনের কান্ডগুলো তাপ এবং আর্দ্রতার বিশেষ পরিস্থিতিতে একটি নির্দিষ্ট বয়সের হয়ে থাকে। কোয়াগুলি তাপমাত্রায় ১৫ থেকে ৯০ দিনের জন্য রাখা হয়। কোনও সংযোজনকারী, সংরক্ষণকারী বা কোনও ধরনের পোড়ানোর প্রয়োজন হয় না।  তাজা রসুনকে তীক্ষ্ণতা  দেয় এমন এনজাইমগুলি ভেঙে যায়। এই শর্তগুলি মাইলার্ড প্রতিক্রিয়ায় হয় বলে ভাবা হয়। মাইলার্ড প্রতিক্রিয়া রাসায়নিক প্রক্রিয়া যা নতুন গন্ধযুক্ত মাংস এবং ভাজা পেঁয়াজের গভীর স্বাদের জন্য দায়ী। লবঙ্গগুলি কালো হয়ে যায় এবং একটি আঠালো খেঁজুরের মতো গঠন লাভ করে।
রন্ধনসম্পর্কীয় ব্যবহার
কালো রসুন শুধু খাওয়া যায়, রুটির সাথে খাওয়া যায়, স্যুপে, সসে ব্যবহার করা যায়। মেয়োনিজের সাথে পিষে দেওয়া হয়, সব্জির খাবারে এটার ব্যবহার আছে। কালো রসুন, শেরি ভিনেগার, সয়া, একটি নিরপেক্ষ তেল এবং ডিজন সরিষা দিয়ে ভিনিগ্রেট তৈরি করা যায় । পানির পরিমানের সাথে এর কোমলতা বৃদ্ধি পায়।
যে সব্জিতেই ব্যবহার করেন না কেন সাদা রসুন, কালো রসুনের খুব সূক্ষ্ম এবং নিঃশব্দ স্বাদ থাকে যা সহজেই শনাক্ত করা যায়।
এর সূক্ষ্ম এবং নিঃশব্দ স্বাদগুলির কারণে, একই ধরনের তীব্রতা অর্জনের জন্য সাদা রসুনের তুলনায় বেশি পরিমাণে কালো রসুন ব্যবহার করতে হবে। আরেকটি গুরুত্বপূর্ণ ব্যাপার হচ্ছে সাদা রসুনের জায়গায় কালো রসুন ব্যবহার করা যায় না। যদি পরিচিত রসুনের স্বাদ কালো রসুনের স্বাদ ছাড়াও পেতে চান তবে সেই খাবারে তবে তাজা বা সাদা রসুন যোগ করতে হবে।
এনহেদুয়ানা
থাম্ব এনহেদুয়ানা (সুমেরিয়ান: 𒂗𒃶𒌌𒀭𒈾, এনহেদুয়ানা, এন-হেঁদু-আনা বা বা বৈকল্পিক হিসাবেও অনূদিত ;।(খ্রিস্টপূর্ব 23 তম শতাব্দী) হ'ল প্রাচীনতম পরিচিত কবি যার নাম লিপিবদ্ধ রয়েছে; তিনি ছিলেন দেবী ইনান এবং চাঁদ দেবতা নান্না (সিন্ ) এর প্রধান যাজক। তিনি সুমেরীয় শহর-রাজ্যে বাস করতেন   অমর একুশে গ্রন্থ মেলা ২০২২ এ এনহেদুয়ানাকে নিয়ে সালেক আল মাহমুদের গ্রন্থ "এনহেদুয়ানা"  প্রকাশিত হয়েছে।
১১০
১১০ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর প্রিসিনাস ও স্কিপিও-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৩ বছর; রোম প্রতিষ্ঠার বছর)। এই বছরকে ১১০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ধূমপান
ধূমপান হচ্ছে তামাক জাতীয় দ্রব্যাদি বিশেষ উপায়ে প্রক্রিয়াজাত করে আগুন দিয়ে পুড়িয়ে শ্বাসের সাথে তার ধোঁয়া শরীরে গ্রহণের প্রক্রিয়া। সাধারণ যেকোনো দ্রব্যের পোড়ানো ধোঁয়া শ্বাসের সাথে প্রবেশ করলে তাকে ধূমপান বলা গেলেও মূলত তামাকজাতীয় দ্রব্যাদির পোড়া ধোঁয়া গ্রহণকেই ধূমপান হিসেবে চিহ্নিত করা হয়। বিশ্ব স্বাস্থ্য সংস্থা, বিভিন্ন বৈজ্ঞানিকগণসহ মোটামুটি সর্বজনীনভাবে স্বীকৃত যে, ধূমপান যক্ষ্মা, ফুসফুসের ক্যান্সার সহ নানা রোগের ঝুঁকি বাড়িয়ে দেয়।
শব্দগত ব্যাখ্যা
'ধূমপান' শব্দটি 'ধূম' এবং 'পান' শব্দদ্বয়ের সমন্বয়ে গঠিত। ধূম হলো 'ধোঁয়া' বা বাষ্পের প্রতিশব্দ। যেহেতু তামাকজাতীয় পদার্থের ধোঁয়া গ্রহণ করা হয় বা পান করা হয়, তাই একে 'ধোঁয়া পান' করা হিসেবে চিহ্নিত করা হয়, সে হিসেবে ধূমপান শব্দটি গঠিত।
অপকারিতা
গবেষণায় দেখা গেছে সিগারেটের ধূমপানে নিকোটিনসহ ৫৬টি বিষাক্ত রাসায়নিক পদার্থ বিরাজমান। ২০১০ খ্রিষ্টাব্দে প্রকাশিত বিশ্ব স্বাস্থ্য সংস্থার উদ্যোগে বিশ্বের ১৯২টি দেশে পরিচালিত একটি গবেষণা প্রতিবেদনে জানানো হয়, নিজে ধূমপান না করলেও অন্যের ধূমপানের (পরোক্ষ ধূমপান) প্রভাবে বিশ্বব্যাপী প্রতিবছর প্রায় ৬,০০,০০০ মানুষ মারা যায়। এর মধ্যে ১,৬৫,০০০-ই হলো শিশু। শিশুরা পরোক্ষ ধূমপানের কারণে নিউমোনিয়া ও অ্যাজমায় আক্রান্ত হয়ে মৃত্যুর দিকে ঝুঁকে পড়ে। এছাড়া পরোক্ষ ধূমপানের কারণে হৃদরোগ, ফুসফুসের ক্যান্সার সহ শ্বাস-প্রশ্বাসজনিত রোগও দেখা দেয়। গবেষণায় এও বেরিয়ে এসেছে যে, পরোক্ষ ধূমপান পুরুষের তুলনায় নারীর উপর বেশি ক্ষতিকর প্রভাব ফেলে। পরোক্ষ ধূমপানের কারণে বিশ্বে প্রতিবছর প্রায় ৮১,০০০ নারী মৃত্যুবরণ করেন। এর আগে ২০০৪ খ্রিষ্টাব্দে পরিচালিত এজাতীয় আরেকটি গবেষণায় দেখা গিয়েছিলো যে, পরোক্ষ ধূমপানের শিকার হওয়া ব্যক্তিদের ৪০% শিশু, ৩৩% অধূমপায়ী পুরুষ এবং ৩৫% অধূমপায়ী নারী রয়েছেন। তাতে এও ফুটে ওঠে যে, পরোক্ষ ধূমপানের কারণে সবচেয়ে বেশি ক্ষতির শিকার হচ্ছেন ইউরোপ ও এশিয়ার মানুষ। থাম্ব| [[সিগমুন্ড ফ্রয়েড, যার ডাক্তার ধূমপানের কারণে সৃষ্ট মুখের ক্যান্সারের কারণে তার আত্মহত্যায় সহায়তা করেছিলেন ]]
মনোবিজ্ঞান
বেশিরভাগ তামাক ধূমপায়ী কৈশোর বা প্রাথমিক বয়ঃসন্ধিকালে ধূমপান শুরু করে। ধূমপানে ঝুঁকি গ্রহণ এবং বিদ্রোহের উপাদান আছে, যা প্রায়ই তরুণদের কাছে আকর্ষণীয় হয়ে থাকে। উচ্চ মর্যাদার মডেল এবং সমবয়সীদের উপস্থিতি ধূমপানকে উৎসাহিত করতে পারে। যেহেতু কিশোর-কিশোরীরা প্রাপ্তবয়স্কদের তুলনায় তাদের সমবয়সীদের দ্বারা বেশি প্রভাবিত হয়, তাই মানুষকে ধূমপানের চেষ্টা থেকে বিরত রাখার জন্য পিতামাতা, স্কুল এবং স্বাস্থ্য পেশাজীবীদের প্রচেষ্টা সবসময় সফল হয় না।
ধূমপায়ীরা প্রায়ই রিপোর্ট করে যে সিগারেট মানসিক চাপ দূর করতে সাহায্য করে। যাইহোক, প্রাপ্তবয়স্ক ধূমপায়ীদের মানসিক চাপের মাত্রা অধূমপায়ীদের তুলনায় সামান্য বেশি। কিশোর ধূমপায়ীরা জানাচ্ছেন যে ধূমপানের নিয়মিত অভ্যাস বৃদ্ধির সাথে সাথে মানসিক চাপ বেড়ে যায়, এবং ধূমপানের অভ্যাস ত্যাগ করার পর মানসিক চাপ কমে যায়। মেজাজ নিয়ন্ত্রণে সহায়ক হিসেবে কাজ করার বদলে, এর ফলে যে নিকোটিন নির্ভরতার সৃষ্টি হয় তা মানসিক চাপ বাড়িয়ে দেয়। ধূমপায়ীদের বর্ণনা করা দৈনন্দিন মেজাজের অবস্থা থেকে এটা নিশ্চিত করা হয়েছে যে, ধূমপানের সময় মেজাজ স্বাভাবিক থাকে এবং যখন ধূমপান করা হয়না তখন মেজাজ খারাপ খারাপ হয়ে যায়। এইভাবে, ধূমপানের আপাত চাপ নিরসনমূলক প্রভাব কেবলই নিকোটিন হ্রাসের সময়কার (যখন ধূমপান করা হয়না) বিকশিত উত্তেজনা এবং বিরক্তিরই প্রতিফলন। ধূমপানে নির্ভরশীল ব্যক্তির স্বাভাবিক বোধের জন্য নিকোটিনের প্রয়োজন হয়।
বিংশ শতাব্দীর মাঝামাঝি সময়ে হ্যান্স আইসেঙ্কের মত মনোবিজ্ঞানীরা সেই সময়ের সাধারণ ধূমপায়ীদের জন্য একটি ব্যক্তিত্ব প্রোফাইল তৈরি করেন; এক্সট্রাভারশন বা বহির্মুখিতা ধূমপানের সাথে জড়িত ছিল, এবং ধূমপায়ীদের সামাজিক, আবেগপ্রবণ, ঝুঁকি গ্রহণ এবং উত্তেজনা অনুসন্ধানকারী হবার দিকে প্রবণতা দেখা যায়। যদিও ব্যক্তিত্ব এবং সামাজিক উপাদান মানুষকে ধূমপান করতে বাধ্য করতে পারে, প্রকৃত অভ্যাসটি আসলে অপারেন্ট কন্ডিশনিং এর একটি ফল। প্রাথমিক পর্যায়ে, ধূমপান আনন্দদায়ক অনুভূতি প্রদান করে (ডোপামিন ব্যবস্থার উপর তার ক্রিয়ার কারণে) এবং এইভাবে ইতিবাচক পুনর্প্ররোচনা বা পজিটিভ রিইনফোর্সমেন্ট এর একটি উৎস হিসেবে কাজ করে। একজন ব্যক্তি বহু বছর ধরে ধূমপান করার পর, প্রত্যাহারের উপসর্গ এবং নেতিবাচক পুনর্প্ররোচনা বা নেগেটিভ রিইনফোর্সমেন্টকে এড়ানোই প্রধান প্রেরণা হয়ে ওঠে। সকল আসক্তিমূলক পদার্থের মতই, কতটুকু নিকোটিন গ্রহণের ফলে নিকোটিনের উপর নির্ভরশীলতা তৈরি হবে তা ব্যক্তিভেদে ভিন্ন হতে পারে।
ধূমপানজনিত প্রধান শ্বসন জটিলতা
ক্যান্সার উৎপাদনে ধূমপানের প্রভাবঃ সিগারেটের ধোঁয়ায় ক্যান্সার সৃষ্টিকারী মিউটাজেন থাকে। এরা মানুষের মুখ, শ্বাসনালি,গ্রাসনালি এবং ফুসফুসে ক্যান্সার সৃষ্টি করে।
ব্রংকাইটিসঃ ধূমপান থেকে শ্বাসনালিতে প্রদাহ এবং কাশির সৃষ্টি হয়। একে ব্রংকাইটিস বলে। এতে শ্বাসনালি ধীরে ধীরে সংকুচিত হয়। হাঁপানি শ্বাসকষ্ট সৃষ্টি হয়। ফুসফস অনেকাংশে নিষ্ক্রিয় হয়।
এমফাইসিমাঃ ধূমপানের ফলে শ্বাসনালিগুলোর বায়ুপথসমূহ সরু হয় এবং ফুসফুসে অতি স্ফীতি দেখা দেয়। একে এমফাইসিমা বলে। এর ফলে ফুসফুসে জটিল পরিবর্তন লক্ষিত হয়।
উদ্গারি কাশিঃ ধূমপানের জন্য অনেকের প্রচন্ড কাশি এবং কাশির সাথে ফুসফুস থেকে মিউকাস বেরিয়ে আসতে দেখা যায়। একে উদ্গারি কাশি বলে।
প্রতিরোধ
শিশু এবং কিশোর-কিশোরীদের চিকিৎসকদের শিক্ষা এবং কাউন্সেলিং তামাক ব্যবহারের ঝুঁকি কমাতে কার্যকর হতে দেখা গেছে। পদ্ধতিগত পর্যালোচনায় দেখা যায় যে সমাজমনস্তাত্ত্বিক হস্তক্ষেপ মহিলাদের গর্ভাবস্থার শেষ দিকে ধূমপান বন্ধ করতে সাহায্য করতে পারে, এবং নিম্ন ওজনের সন্তান প্রসব এবং অকাল জন্ম কমাতে সাহায্য করতে পারে। ২০১৬ সালের একটি কোচরেন পর্যালোচনায় দেখা গেছে যে ওষুধ এবং আচরণগত সমর্থনের সমন্বয় ন্যূনতম হস্তক্ষেপ বা স্বাভাবিক যত্নের চেয়ে বেশি কার্যকর ছিল। কোচরেনের আরেকটি পর্যালোচনা "পরামর্শ প্রদান করে যে ধূমপান বন্ধ করা বা হঠাৎ করে ত্যাগ করার ফলে উচ্চতর ত্যাগের হার বৃদ্ধি পায় না; তাই কীভাবে ধূমপান ত্যাগ করা যেতে পারে সে ব্যাপারে জনগণকে একাধিক বিকল্প দেওয়া যেতে পারে, এবং যারা বিশেষভাবে ধূমপান কমাতে চান তাদের সমর্থন প্রদান করা যেতে পারে।
সামাজিক উদ্যোগ
সমাজ শব্দের অর্থ সহযোগিতা। আপনি, আমি বা আমরা প্রত্যক্ষ বা পরোক্ষ ভাবে ধূমপানের বিপক্ষে অর্থাৎ ধূমপানের বিরুদ্ধে তীব্র প্রতিরোধ সহ প্রতিকার করতে পারি। যা শুরু হতে পারে ব্যক্তি, পরিবার, সমাজ, পাড়া, মহল্লা, থানা, উপজেলা, জেলা, বিভাগ ক্রমান্নয়ে দেশ পর্যায়ে যারা কর্তা ব্যক্তি প্রশাসনে আছেন সবার আগে তাদের আইন প্রয়োগের মাধ্যমে ধূমপান বন্ধ করার জন্য কঠিন থেকে কঠিনতর আইন প্রণয়ন ও প্রয়োগ করতে হবে। বেসরকারী এনজিও, ইলেক্ট্রনিক্স ওি প্রিন্ট মিডিয়া সরাসরি ধূমপানের কুফল সম্পর্কে বিজ্ঞাপন, নাটোক, সিনেমা, আর্টিকেল সহ এর বিরুপ প্রভাব সম্পর্কে জনগণের কাছে সরাসরি প্রচার করতে হবে।
বিশেষ করে পুলিশ প্রশাসন যদি প্রত্যক্ষ করে তাদের ক্ষমতার প্রয়োগ করতে পারেন তাহলে তামাক বা ধুমাপান বন্ধ করা সহজ থেকে সহজতর হবে। শুধু তাই নয়, মসজিদ, মন্দির, প্যাগোডা বা সকল প্রকার ধর্মীয় উপসানলয়ে দায়িত্বরত কর্তা ব্যক্তিরা ধূমপানের কুফল সম্পর্কে প্রচার করে ভাল ফল পাওয়া সম্ভব।
ধূমপান ছাড়ার উপায়  ধূমপান যেহেতু আমাদের শরীরের জন্য অত্যন্ত ক্ষতিকর সেহেতু এই নেশা প্রত্যেকের ছাড়া উচিত ।জেনে নিন ধূমপান ছাড়ার সহজ ও কার্যকরী উপায় ।এমন কিছু উপায় আলোচনা করা হল -
আইনি উদ্যোগ
দক্ষিণ এশিয়ার দেশ বাংলাদেশে প্রচলিত ধূমপান ও তামাকজাত দ্রব্য ব্যবহার (নিয়ন্ত্রণ) আইন, ২০০৫ এর ৪ ধারা অনুযায়ী প্রকাশ্যে ধূমপানের ফলে জরিমানা হিসেবে প্রথমবার অনধিক ৳৩০০ (তিন শত) টাকা এবং দ্বিতীয় বা পরবর্তী প্রতিবারের জন্য দ্বিগুন টাকা দিতে হয়। । এছাড়া ১০ধারা অনুযায়ী সিগারেট, বিড়ি ইত্যাদি তামাকজাতীয় দ্রব্যের মোড়কে 'ধূমপান স্বাস্থ্যের জন্য ক্ষতিকর' কিংবা 'ধূমপান হৃদরোগের কারণ' লেখা বাধ্যতামূলক।
বহিঃসংযোগ
Laws of Bangladesh http://bdlaws.minlaw.gov.bd/bangla_all_sections.php?id=927
২০১৪ ভারত ক্রিকেট দলের বাংলাদেশ সফর
ভারত ক্রিকেট দল পূর্ব-নির্ধারিত সময়সূচী মোতাবেক ১৫ জুন, ২০১৪ তারিখ থেকে ১৯ জুন, ২০১৪ তারিখ পর্যন্ত বাংলাদেশ সফর করে। এই সফরে তারা বাংলাদেশের সাথে ৩টি একদিনের আন্তর্জাতিক ম্যাচ খেলে, যেখানে ভারত প্রথম ২টি ওডিআই ম্যাচে জয়লাভ করে এবং ৩য় ম্যাচটি বৃষ্টির কারণে এক ইনিংস খেলার পর পরিত্যক্ত ঘোষণা করা হয়। ব্যবসায়িক সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিত।
খেলা পরিচালনাকারী কর্মকর্তা
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
বৃহদ্ভাগবতামৃত
বৃহদ-ভাগবতামৃত গৌড়ীয় বৈষ্ণবধর্মের হিন্দুঐতিহ্যের অনুসারীদের একটি ধর্মীয় গ্রন্থ। হরি-ভক্তি-বিলাসের পাশাপাশি, এটি বৈষ্ণব ধর্মতত্ত্ববিদ সনাতন গোস্বামীর অন্যতম গুরুত্বপূর্ণ রচনা।হরি-ভক্তি-বিলাসে বৈষ্ণব আচরণ ও আচার-অনুষ্ঠানের জন্য নির্দেশিকা নির্ধারণ করা হয়েছে,এবং বৃহদ্ভাগবতামৃতে শ্রীচৈতন্য মহাপ্রভুর শিক্ষাকে সত্ত্বাতাত্ত্বিক ও আধ্যাত্বিক দৃষ্টিকোণ থেকে বিশ্লেষণ করা হয়েছে।
বিষয়বস্তু
শ্রীবৃহদ্ভাগবতামৃত দুটি ভাগে বিভক্ত: পূর্ব-খণ্ড, বা প্রথম ভাগ, এবং উত্তর-খণ্ড বা শেষ ভাগ। প্রথম খণ্ডটির নাম শ্রীভগবৎ-কৃপা-সার-নির্ধারণ খণ্ড –অর্থাৎ পরমেশ্বর ভগবানের করুণার সারমর্ম নির্ণয়। দ্বিতীয় খণ্ড শ্রীগোলোকমাহাত্ম্য- নিরুপণ খন্ড পরিচিত -অর্থাৎ শ্রীগোলোকের মাহাত্ম্য নিরূপণ।
বৃহদ্ভাগবতামৃতের প্রথম ভাগে সনাতন গোস্বামী পরীক্ষিৎ ও তাঁর মাতা উত্তরার মধ্যকার একটি কথোপকথন বর্ণনা করেছেন। এটি ঘটেছিল পরীক্ষিতের শুকের কাছ থেকে ভাগবত পুরাণ পুরাণ শোনার পর। উত্তরা তার পুত্রকে ভাগবত পুরাণের সারমর্ম ব্যাখ্যা করতে বলেন এবং পরীক্ষিত তার কাছে গোপনীয় ভক্তির পর্যায়গুলি প্রকাশ করেন। নারদ কীভাবে কৃষ্ণের সর্বশ্রেষ্ঠ ভক্ত খুঁজছিলেন সে সম্পর্কে পরীক্ষিৎ তার মাতাকে একটি গল্প বলেন।দেবর্ষি কৃষ্ণের ভক্তদের প্রতি তাঁর অনুসন্ধান শুরু করেছিলেন যাদের ভক্তি কর্ম ও জ্ঞানমিশ্রা (ব্রহ্মা ও শিব), তারপর নারদ শান্ত-রস (প্রহ্লাদ), দাস্য-রস (হনুমান), সখ্য-রস (অর্জুন), অবশেষে কৃষ্ণের সর্বশ্রেষ্ঠ ভক্ত - উদ্ধবের কাছে এসেছিলেন, যিনি সর্বদা বৃন্দাবনে বাস করতে চেয়েছিলেন। তিনি বিশ্লেষণ করছিলেন,কৃষ্ণের প্রতি গোপীদের প্রেম-ই ভক্তির সর্বোচ্চ স্তর।
বৃহদ্ভাগবতামৃতের দ্বিতীয় অংশে চিন্ময় আবাস গোলোকের মাহাত্ম্য ও আনন্দের কথা বর্ণনা করা হয়েছে। সেইসাথে জড় জগৎ পরিত্যাগের প্রক্রিয়া, প্রকৃত জ্ঞান, ভক্তি যোগ, শ্রীকৃষ্ণের প্রতি প্রেম ও জীবনের উচ্চ উদ্দেশ্য বাস্তবায়নের কথা বলা হয়েছে।দ্বিতীয় অংশে রয়েছে বনে এক বিচরণকারী রাখাল বালক এক বৃন্দাবনবাসির কাছ থেকে একটি মন্ত্র পেয়েছিলেন, এক গ্রহমণ্ডল থেকে অন্য গ্রহে ভ্রমণ করেছিলেন ও জীবের চেতনার বিভিন্ন স্তর অন্বেষণ করেছিলেন। তাঁর উচ্চলোকের এক আধ্যাত্বিক গ্রহ থেকে অন্য আধ্যাত্মিক গ্রহ যেমন,  বৈকুণ্ঠ, ব্রহ্মলোক, শিবলোক তথা স্বর্গীয় গ্রহগুলিতে ভ্রমণক্রিয়া,সেই সেই লোক সমূহ সম্পর্কে  বিবরণ প্রদান করেছে।
দ্বিতীয় অংশে চারটি অধ্যায় রয়েছে:
(১) বৈরাগ্য -ত্যাগ (২) জ্ঞান –আধ্যাত্বিক জ্ঞান(৩) ভজন – ভক্তিমূলক সেবা (৪) বৈকুণ্ঠ – আধ্যাত্মিক জগৎ। এই শাস্ত্রের দুটি অংশের প্রতিটির একটি পৃথক ইতিহাস রয়েছে। আমাদের পূজনীয় লেখক সনাতন গোস্বামী শুধু দুটি ইতিহাস লেখেননি। বরং, ঐশ্বরিক দম্পতি, শ্রীশ্রীরাধাকৃষ্ণের উপাসনার সুবিধার্থে, তিনি তাদের প্রভুত্বের মৌলিক বাস্তবতা ও প্রকৃতিকে পুঙ্খানুপুঙ্খভাবে বিশ্লেষণ করেছেন।
শ্রীমদ্ভাগবত হল সমস্ত ধর্মগ্রন্থ যেমন বেদ, বেদান্ত, পুরাণ, ইতিহাস ইত্যাদির সারাংশ। সেই সারমর্ম মন্থন করে, এই গ্রন্থটি যথার্থভাবে শ্রীবৃহদ্ভাগবতামৃত -তথা ভাগবতের অপরিহার্য অমৃত - প্রকাশিত হয়েছে। এই বই জুড়ে, ভগবানের ভক্তিমূলক সেবা সম্পর্কিত সমস্ত বিষয় উপস্থাপন করা হয়েছে। শ্রীজৈমিনি ও জনমেজয়ের মাধ্যমে বইটির মূল বক্তৃতাটি শ্রী পরীক্ষিত ও উত্তরার মধ্যে একটি কথোপকথনের উপর ভিত্তি করে রচিত হয়েছে। শ্রীপরীক্ষিত শ্রীশুকদেব গোস্বামীর ঠোঁট থেকে শ্রীমদ্ভাগবত শ্রবণের পরে, ও তক্ষক নাগ আসার পূর্বে, পরীক্ষিতের মাতা শ্রীউত্তরা দেবী তাকে বলেন, ",হে আমার প্রিয় পুত্র দয়া করে  সহজ বোধগম্য ভাষায়, তুমি শ্রীশুকদেব গোস্বামীর কাছ থেকে যা শুনেছ তার সারমর্ম আমাকে বলো।" শ্রীবৃহদ্ভাগবতামৃত এই জিজ্ঞাসার সাথে শুরু হয়।
দ্বিতীয় অংশে, লেখক শ্রীশালগ্রাম ভগবান থেকে শুরু করে শ্রীনন্দ মহারাজের প্রিয় পুত্র শ্রীনন্দনন্দন পর্যন্ত পরমেশ্বর ভগবানের সমস্ত প্রকাশ ও অবতারগণের বৈশিষ্ট্য বর্ণনা করেছেন। এই খণ্ডটি গোপ-কুমারের ইতিহাস দিয়ে শুরু হয়েছে। গোপ-কুমার তাঁর গুরুদেবের কাছ থেকে গোপাল-মন্ত্র গ্রহণ করেন। এই গোপাল-মন্ত্রের প্রভাবে তাঁর পক্ষে নির্বিঘ্নে সমস্ত গ্রহলোকে ভ্রমণ করা সম্ভব হয়। প্রথমত, তিনি ভগবানের অপ্রাকৃত প্রকাশের দর্শন পান যা এই পার্থিব জগত বা ভু-মন্ডলে আবির্ভূত হয়েছে, যেমন শ্রীশালগ্রাম ভগবান; রাজার প্রাসাদে বিরাজমান ভগবদ্ বিগ্রহের প্রকাশ; এবং পুরীর প্রাচীন দেবতা শ্রীজগন্নাথদেব। তিনি ক্রমানুসারে তাদের ক্রমবর্ধমান মাহাত্ম্য বর্ণনা করেন। তারপর তিনি মন্ত্র জপের প্রভাবে, তিনি স্বর্গ, মহ, জন, তপ ও ব্রহ্মলোকে পৌঁছে যান। সেখানে তিনি একের পর এক ভগবানের আরাধনামূলক প্রকাশের দিব্য দর্শন লাভ করেন যা সেই আবাসগুলিতে প্রকাশিত হয়েছিল। এভাবে তিনি ধারাবাহিকভাবে তাদের অতীন্দ্রিয় শ্রেষ্ঠত্বও অনুভব করেন। তথাপি, গোপকুমার ঐসব স্থানে সম্পূর্ণ সুখ অনুভব করেন নি।
অতঃপর, তিনি ভগবানের অপর প্রকাশের দর্শন লাভ করেন যা ব্রহ্মাণ্ডের অষ্ট আবরণে বিদ্যমান ও মুক্তিলোকে বিরাজমান আছেন। মুক্তিলোকে, মুক্তির রাজ্যে গোপকুমার পরম পুরুষোত্তম ভগবানের তেজের প্রকাশ দেখেন, কিন্তু তবুও সম্পূর্ণ তৃপ্তি পান না। এরপরে, কৃতজ্ঞতার নীতি অনুসারে, তিনি পবিত্র নাম সংকীর্তন করেন, যা ভক্তির নয়টি প্রক্রিয়ার মধ্যে সবচেয়ে বৈশিষ্ট্যপূর্ণ। নাম-সংকীর্তনের শক্তিতে, তিনি প্রথমে বৈকুণ্ঠ, তারপর অযোধ্যা ও তদনন্তর দ্বারকা-পুরীতে ভ্রমণ করেন। যাইহোক, যেহেতু ঐসব চিন্ময় আবাসগুলোতে ভগবানের ঐশ্বর্যময়রূপের আধিক্য, বা ভগবানের প্রতি ভক্তি ভীতি ও শ্রদ্ধাবিশিষ্ট, তাই তিনি সেখানে পরমেশ্বর ভগবানের উপাসনামূলক প্রকাশের সাথে স্বতঃস্ফূর্ত হৃদয়ে যুক্ত হতে পারেন নি।
পরিশেষে, গোপকুমার পৃথিবীতে গোলোকের প্রকাশ ভৌম ব্রজ বৃন্দাবনে ফিরে আসেন। এখানে তিনি রাগানুগা ভক্তি বা স্বতঃস্ফূর্ত ভক্তিমূলক সেবা সম্পাদন করেন যা ব্রজের নিত্য পরিকরদের বৈশিষ্ট্য। রাগানুগা ভক্তি অনুশীলনের ফলস্বরূপ তিনি গোলোক-বৃন্দাবন লাভ করেন। সেখানে, তিনি তার ঈপ্সিত লক্ষ্য - ব্রজরাজপুত্র শ্রীকৃষ্ণের সেবা লাভ করেন।
এই ইতিহাস থেকে এই উপসংহারে আসা উচিত নয় যে, ভগবানের বিভিন্ন প্রকাশের তত্ত্ব বা মৌলিক সত্যের মধ্যে কোনো পার্থক্য আছে। শ্রী শালগ্রাম ভগবান থেকে শ্রীনন্দনন্দন (নন্দ মহারাজের প্রিয় পুত্র শ্রীকৃষ্ণ) পর্যন্ত ভগবানের সমস্ত প্রকাশ সম্পূর্ণ। তত্ত্বের দৃষ্টিকোণ থেকে, তারা এক, তবুও রসের দৃষ্টিকোণ থেকে, বা চিন্ময় সম্পর্কের মাধুর্য্যের আধিক্যবশত শ্রী নন্দনন্দন সর্বোত্তম।
বৃহদ্ভাগবতামৃতে কৃষ্ণের বিভিন্ন শ্রেণির ভক্তদের বর্ণনা রয়েছে, যেমন: ঘনিষ্ঠ ভক্ত ও নিকটতম ভক্তদের ভক্ত।ভক্তিবেদান্ত স্বামী প্রভুপাদ চৈতন্যচরিতামৃতে (আদি লীলা, ৫/২০৩) তার তাৎপর্য্যে লিখেছেন, যদি কেউ ভক্তদের সম্পর্কে তথা কৃষ্ণের ভক্তিমূলক সেবা সম্পর্কে জানতে চান, তার বৃহদ্ভাগবতামৃত পাঠ করা উচিত।
১১১
১১১ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর পিসো ও বলানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৪ বছর; রোম প্রতিষ্ঠার বছর)। এই বছরকে ১১১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
খালিয়াজুড়ি থানা
খালিয়াজুড়ি থানা বাংলাদেশের নেত্রকোণা জেলার অন্তর্গত খালিয়াজুড়ি উপজেলার একটি থানা।
প্রতিষ্ঠাকাল
১৯০৬ সালের ১৬ জুন খালিয়াজুড়ি থানা প্রতিষ্ঠিত হয়।
প্রশাসনিক এলাকাসমূহ
খালিয়াজুড়ি উপজেলার ৬টি ইউনিয়নের প্রশাসনিক কার্যক্রম খালিয়াজুড়ি থানার আওতাধীন।
ডেকান হেরাল্ড
বিতর্ক
১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে মোহাম্মদ দ্য ইডিয়ট নামে একটি বিতর্কিত ছোট গল্প প্রকাশিত হয়েছিল।
গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল। মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে। বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল। এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল। এপি নিউজ অনুযায়ী, প্রাথমিকভাবে পুলিশের গুলিতে কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল।
চৌম্বকীয় অনুরণন প্রতিচ্ছবি
চৌম্বকীয় অনুরণন প্রতিচ্ছবি (এমআরআই) হল রঞ্জনবিদ্যায় ব্যবহৃত দেহের শারীরস্থান এবং শারীরবৃত্তীয় প্রক্রিয়াগুলির ছবি তৈরি করতে চিকিৎসা প্রতিবিম্বন কৌশল। দেহের অঙ্গগুলির প্রতিচ্ছবি তৈরি করতে শক্তিশালী চৌম্বক ক্ষেত্র, চৌম্বক ক্ষেত্রের নতিমাত্রা, এবং বেতার তরঙ্গ ব্যবহার করে এমআরআই স্ক্যানারের সাহায্যে প্রতিচ্ছবি নেওয়া হয়। এমআরআইতে রঞ্জন রশ্মি বা আয়নকারী বিকিরণের ব্যবহার হয় না। সেই অর্থে এটি সিটি এবং পেট স্ক্যানের থেকে পৃথক। এমআরআই হল নিউক্লীয় চৌম্বক অনুরণনের (এনএমআর) একটি চিকিৎসা সংক্রান্ত প্রয়োগ। এনএমআর অন্যান্য এনএমআর প্রয়োগেও প্রতিচ্ছবি র জন্য ব্যবহার করা যেতে পারে, যেমন এনএমআর বর্ণালী।
যদিও বেশিরভাগ চিকিৎসা ক্ষেত্রে আয়নকারী বিকিরণের ঝুঁকি এখন ভালভাবে নিয়ন্ত্রণ করা হয়েছে, তবুও এমআরআই কে এখনও সিটি স্ক্যানের চেয়ে ভাল বিকল্প হিসাবে দেখা যেতে পারে। রোগ নির্ণয় এবং ক্যান্সার পর্যায় নির্ধারণের জন্য এবং শরীরকে আয়নকারী বিকিরণের সংস্পর্শে না নিয়ে রোগের অগ্রগতি পরীক্ষার জন্য হাসপাতাল এবং ক্লিনিকগুলিতে এমআরআই ব্যাপকভাবে ব্যবহৃত হয়। একটি এমআরআই সিটি স্ক্যানের থেকে আলাদা ধরনের তথ্য দিতে পারে। এমআরআই স্ক্যানে ঝুঁকি এবং অস্বস্তি থাকতে পারে। সিটি স্ক্যানের সাথে তুলনা করলে, এমআরআই স্ক্যানে সাধারণত বেশি সময় লাগে এবং জোরে শব্দ হয়। এই পরীক্ষা করতে গেলে সাধারণত একটি সরু, আবদ্ধ নলে প্রবেশ করার প্রয়োজন পড়ে। এছাড়াও, চিকিৎসাগত প্রয়োজনে শরীরে কিছু রোপিত থাকা মানুষ বা শরীরের অভ্যন্তরে কোন অনাপসারণযোগ্য ধাতব বস্তু থাকা ব্যক্তিরা নিরাপদে এমআরআই পরীক্ষা করতে পারবেন না।
এমআরআইকে প্রথমে এনএমআরআই বলা হত (নিউক্লীয় চৌম্বকীয় অনুরণন প্রতিচ্ছবি), তবে "নিউক্লীয়" শব্দটি বাদ দেওয়া হয়েছে নেতিবাচক সংযুক্তি এড়াতে। কিছু আণবিক নিউক্লিয়াস বাহ্যিক চৌম্বক ক্ষেত্রে থাকলে রেডিও কম্পাঙ্ক শক্তি শোষণ করতে সক্ষম হয়; এর ফলে যে ঘূর্ণন মেরুকরণ উদ্ভূত হয়, সেটি একটি রেডিও কম্পাঙ্ক কুণ্ডলীতে আরএফ সংকেত আবিষ্ট করতে পারে এবং এই সংকেত থেকে একে শনাক্ত করা যায়। ক্লিনিকাল এবং গবেষণামূলক এমআরআই এর ক্ষেত্রে, ম্যাক্রোস্কোপিক মেরুকরণ তৈরি করতে হাইড্রোজেন পরমাণু ব্যবহৃত হয়। যার পরীক্ষা করা হচ্ছে তার কাছাকাছি থাকা অ্যান্টেনা এটি শনাক্ত করে। মানব এবং অন্যান্য জৈব বস্তুতে প্রাকৃতিকভাবে প্রচুর পরিমাণে হাইড্রোজেন পরমাণু থাকে, বিশেষত জলে এবং স্নেহ পদার্থে। এই কারণে, বেশিরভাগ এমআরআই স্ক্যানে শরীরে জল এবং স্নেহ পদার্থের অবস্থানের মানচিত্র পাওয়া যায়। রেডিও তরঙ্গের কম্পন নিউক্লীয় ঘূর্ণন শক্তির পরিবর্তনকে উত্তেজিত করে, এবং চৌম্বক ক্ষেত্রের নতিমাত্রাগুলি মেরুকরণকে স্থানীয়করণ করে। কম্পন ক্রমের পরামিতিগুলির পরিবর্তন করে, হাইড্রোজেন পরমাণুগুলির ভারসাম্যকরণ বৈশিষ্ট্যের ভিত্তিতে কলাগুলির মধ্যে বিভিন্ন বৈসাদৃশ্য তৈরি হতে পারে।
১৯৭০ এবং ১৯৮০ এর দশকে এর বিকাশ থেকে শুরু করে, এমআরআই একটি বহুমুখী প্রতিচ্ছবিকরণ প্রযুক্তি হিসাবে প্রমাণিত হয়েছে। যদিও এমআরআই সর্বাধিক সুস্পষ্টভাবে রোগ নির্ণয় এবং জৈবচিকিৎসার গবেষণায় ব্যবহৃত হয়, এটি অজৈব বস্তুর প্রতিচ্ছবি তৈরি করতেও ব্যবহৃত হতে পারে। এমআরআই স্ক্যানগুলি বিস্তারিত স্থানিক চিত্র ছাড়াও, বিভিন্ন ধরনের রাসায়নিক এবং ভৌত তথ্য তৈরি করতে সক্ষম। স্বাস্থ্য ব্যবস্থায় এমআরআই-এর চাহিদা ক্রমাগত বৃদ্ধির ফলে এর ব্যয় কার্যকারিতা এবং অযৌক্তিক রোগ নির্ণয় সম্পর্কে উদ্বেগ দেখা দিয়েছে।
নির্মাণ ও পদার্থবিদ্যা
বেশিরভাগ চিকিৎসাগত প্রয়োগে, কলাতে অবস্থিত হাইড্রোজেন নিউক্লিয়াস, যেটি একটি প্রোটন নিয়ে গঠিত, একটি নির্দিষ্ট অঞ্চলে সেই নিউক্লিয়াসগুলির ঘনত্ব অনুযায়ী, একটি সংকেত তৈরি করে। সেই সংকেত কিছু প্রক্রিয়ার মধ্যে দিয়ে গিয়ে শরীরের একটি চিত্র গঠন করে। যেহেতু প্রোটনগুলি বন্ধনীস্থ অন্যান্য পরমাণুর ক্ষেত্র দ্বারা প্রভাবিত হয়, নির্দিষ্ট যৌগগুলিতে হাইড্রোজেনের প্রতিক্রিয়া পৃথক করা সম্ভব। কোন পর্যবেক্ষণ করার জন্য, সেই ব্যক্তিকে এমন এক এমআরআই স্ক্যানারের মধ্যে অবস্থান করতে হয়, যেটি প্রতিচ্ছবি নেওয়ার অঞ্চলের আশেপাশে একটি শক্তিশালী চৌম্বক ক্ষেত্র গঠন করে। প্রথমে,রোগীর জন্য স্পন্দনশীল চৌম্বক ক্ষেত্র থেকে যথাযথ অনুরণন কম্পাঙ্কে সাময়িকভাবে শক্তি প্রয়োগ করা হয়। এক্স এবং ওয়াই নতিমাত্রার কুণ্ডলীগুলি দিয়ে স্ক্যান করলে রোগী নিজের শরীরের একটি নির্বাচিত অঞ্চলে একটি চৌম্বক ক্ষেত্রের বল অনুভব করে, এই ক্ষেত্রের মান ততটাই থাকে যতটা প্রয়োজন ঐ অঞ্চলের শক্তি শোষণের জন্য। উত্তেজিত পরমাণুগুলি একটি রেডিও কম্পাঙ্ক (আরএফ) সংকেত নির্গত করে, সেই সঙ্কেত একটি গ্রহণ কুণ্ডলী গ্রহণ করে পরিমাপ করে। সেই সঙ্কেত কিছু প্রক্রিয়ার মধ্যে দিয়ে গেলে স্থানগত তথ্য নিয়ে সিদ্ধান্তে উপনীত হত্তয়া যায়। নতিমাত্রা কুণ্ডলী ব্যবহার করে স্থানীয় চৌম্বক ক্ষেত্রের পরিবর্তনের কারণে আরএফ স্তর এবং পর্যায়ের পরিবর্তনগুলি দেখে এই সিদ্ধান্ত নেওয়া হয়। একটি চলন্ত রেখা স্ক্যান করার সময়, উত্তেজনা এবং প্রতিক্রিয়া চলাকালীন, এই কুণ্ডলীগুলির মধ্যে দ্রুত দশান্তর ঘটে। এই সময় চৌম্বকীয় আকার পরিবর্তন বৈশিষ্ট্যের ফলে কুণ্ডলীগুলি সামান্য সরে গিয়ে এমআরআই স্ক্যানের বৈশিষ্ট্যযুক্ত পুনরাবৃত্ত শব্দের সৃষ্টি করে। উত্তেজিত পরমাণুগুলি যে হারে সাম্য অবস্থায় ফিরে আসে, বিভিন্ন কলাগুলির মধ্যে বৈপরীত্য সেই হার দ্বারা নির্ধারিত হয়। প্রতিচ্ছবিটি পরিষ্কার করার জন্য সেই ব্যক্তিকে বাইরের থেকে আলাদা করে বৈপরীত্য বিকারক দেওয়া যেতে পারে।
এমআরআই স্ক্যানারের প্রধান উপাদানগুলি হল প্রধান চুম্বক, শিম কুণ্ডলী, নতি পদ্ধতি এবং আরএফ প্রণালী। এর মধ্যে প্রধান চুম্বক নমুনার মেরুকরণ করে, শিম কুণ্ডলী দ্বারা মূল চৌম্বক ক্ষেত্রের সমসত্ত্বতার পরিবর্তন সংশোধন করা হয়, স্ক্যান করার অঞ্চলটির স্থানীয়করণ করতে নতি পদ্ধতি ব্যবহৃত হয় এবং আরএফ প্রণালী নমুনাকে উদ্দীপ্ত করে এবং উদ্ভূত এনএমআর সংকেতকে শনাক্ত করে। পুরো প্রণালীটি এক বা একাধিক কম্পিউটার দ্বারা নিয়ন্ত্রিত হয়।
এমআরআই-এর জন্য এমন একটি চৌম্বক ক্ষেত্র প্রয়োজন যেটি শক্তিশালী এবং স্ক্যান আয়তন জুড়ে সমসত্ত্ব। চৌম্বক ক্ষেত্রের শক্তিটি টেসলা এককে পরিমাপ করা হয় – এবং যেখানে প্রায় পুরো প্রণালীটি ১.৫ টেসলা তে কাজ করে, বাণিজ্যিক পদ্ধতিগুলি ০.২ থেকে ৭ টেসলার মধ্যে পাওয়া যায়। বেশিরভাগ ক্লিনিকাল চুম্বক হল অতিপরিবাহী চুম্বক, যেগুলি খুব শীতল রাখার জন্য তরল হিলিয়ামের প্রয়োজন। স্থায়ী চুম্বকের ক্ষেত্র শক্তি কম হয়। সেগুলি সাধারণত আবদ্ধ স্থানে ভয় পাওয়া রোগীদের জন্য "খোলা" এমআরআই স্ক্যানারগুলিতে ব্যবহৃত হয়। নিম্ন ক্ষেত্র শক্তি, ২০২০ সালে এফডিএ দ্বারা অনুমোদিত চলমান এমআরআই স্ক্যানারেও ব্যবহৃত হয়। সম্প্রতি, এমআরআই অত্যন্ত নিম্ন ক্ষেত্র শক্তিতেও প্রদর্শিত হয়েছে, সেগুলি মাইক্রো টেসলা থেকে মিলি টেসলা পরিসরের। এইসব ক্ষেত্রে প্রাক-মেরুকরণ (১০-১০০ মিলি টেসলা) করে এবং অত্যন্ত সংবেদনশীল অতিপরিবাহী কোয়ান্টাম হস্তক্ষেপ যন্ত্র (এসকিউইউআইডি) দিয়ে প্রায় ১০০ মাইক্রো টেসেলাতে লার্মোর সূক্ষ্ম ক্ষেত্র পরিমাপ করে পর্যাপ্ত সংকেতের গুণমান পাওয়া সম্ভব হয়েছে।
পূর্বাঞ্চল ক্রিকেট দল (ভারত)
পূর্বাঞ্চল ক্রিকেট দল হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। উত্তরাঞ্চল ভারতের ছয়টি দল নিয়ে এই দলটি গঠিত যারা যথাক্রমে, পশ্চিমবঙ্গ, বিহার, অসম, ওড়িশা, ঝাড়খণ্ড, ত্রিপুরা।
দুইবারের জন্য দিলীপ ট্রফি ও চারবারের জন্য দেওধর ট্রফি জিতেছে পূর্বাঞ্চল ক্রিকেট দল।
ক্লার শিলিংটন
ক্লার শিলিংটন (Clare Shillington; জন্ম: ৮ জানুয়ারি, ১৯৮১) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি লেগ স্পিন বোলিংয়েও পারদর্শী তিনি। আগস্ট, ১৯৯৭ সাল থেকে টেস্ট, একদিনের আন্তর্জাতিক ও টুয়েন্টি২০ আন্তর্জাতিক খেলছেন। এছাড়াও দলের অধিনায়কেরও দায়িত্ব পালন করেছেন শিলিংটন। ঘরোয়া ক্রিকেটে মালাহাইড ও আলস্টারের প্রতিনিধিত্ব করছেন।
খেলোয়াড়ী জীবন
খেলোয়াড়ী জীবনের শুরুতে অফ-স্পিনাররূপে আইরিশ দলে তার অন্তর্ভূক্তি ঘটে ও নিচের সারিতে ব্যাটিং করতেন। পরবর্তীতে অন্যতম সফল আইরিশ উদ্বোধনী ব্যাটসম্যানের মর্যাদা পেয়েছেন তিনি। মহিলাদের ক্রিকেটে প্রথম আইরিশ খেলোয়াড় হিসেবে ১০০ খেলায় অংশগ্রহণের গৌরব অর্জন করেন। ২০১৩ সালের আইসিসি মহিলা বিশ্ব টুয়েন্টি২০ বাছাইপর্বে গ্রুপ বি-এর খেলায় জাপানের বিপক্ষে অপরাজিত ১১৪* রান তোলেন।
২০০৩ থেকে ২০১১ সাল পর্যন্ত আয়ারল্যান্ড দলে ওডিআই অধিনায়ক ছিলেন। পাশাপাশি টুয়েন্টি২০ আন্তর্জাতিকেও অধিনায়কত্ব করেছেন।
ভুবনেশ্বর রেলওয়ে স্টেশন
থাম্ব|ভুবনেশ্বর রেলওয়ে স্টেশন
ভুবনেশ্বর রেলওয়ে স্টেশন (বীবীএস) ভারতের ওড়িশা রাজধানী ভুবনেশ্বর কে সেবা করে বা এটি ভারতীয় রেল এর পূর্ব উপকূল রেল বিভাগের সদর দপ্তর।
ইতিহাস
১৮৯৩ থেকে ১৮৯৬ পযন্ত ইস্ট কোস্ট স্টেট রেলওয়ের ৮০০ মাইল নির্মিত করা হয়েছিল এবং ট্রাফিকের জন্য খোলা হয়েছিল। এর জন্য ব্যাহমানি, কাঠাজোদি, কুয়াখাই আর বিরূপার মত নদীর উপর দিয়ে বড় বড় সেতু নির্মাণের প্রয়োজন ছিলো।
রেলওয়ের পুনর্গঠন
1944 বর্ষে বেঙ্গালুরু নাগপুর রেলওয়ের জিতিয়াকরণ করা হলো। ইস্ট ইন্ডিয়ান রেলওয়ে কোম্পানির পূর্ব ভাগ মুঘলসরাই বা বেঙ্গল নাগপুর রেলওয়ে কে মার্জ করে 14 এপ্রিল 1952 কে ইস্টার্ন রেলওয়ে গঠিত করা হলো। 1955 বর্ষে ইস্টার্ন রেলওয়ে দিয়ে সাউথ ইস্টার্ন রেলওয়ে তৈরি করা হলো। এটা বেশিরভাগ আগে BNR দ্বারা পরিচালক লাইন দিয়ে গঠিত। ইস্ট কোস্ট রেলওয়ে এবং সাউথ ইস্ট সেন্ট্রাল রেলওয়ে 2003 এপ্রিলে নতুন আরম্ভ হয়েছে । এই দুটোই রেলওয়ে জোনে সাউথ ইস্টার্ন রেলওয়ে দিয়ে গঠিত ।
পরিকাঠামো
বর্ষ ২০০১-০২ তে ভুবনেশ্বর ইয়ার্ড ও খুর্দা রোড - ভুবনেশ্বর বিভাগ বিদ্যুতায়িত হয়েছে। ভুবনেশ্বর - বরং বিভাগ ২০০২-০৩ বর্ষে বিদ্যুতায়িত হয়েছে। ভারটিয়া রেলওয়ের টেলিকম বহু রেলটেল গুগলের সাথে অংশীদারত্ব করে ভুবনেশ্বর রেলওয়ে স্টেশনে বিনামূল্যে  উচ্চ গতি ওয়াই-ফাই সার্ভিস উপলব্ধ করাএ। রেলওয়ে মিনিস্টার সুরেশ প্রভু এবং মিনিস্টার অফ স্টেট ফর রাইলবয়স মনোজ সিনহা এই সার্ভিসের উদ্ঘাটন করেছেন । এই ওই-ফাই সার্ভিস প্রতিদিন ভুবনেশ্বর স্টেশনের ১.৮ লক্ষ  দর্শকদের লাভ করবে।
নির্মাণাধীন
ভুবনেশ্বর রেলওয়ে স্টেশনের সাত তোলা ভবনে চারটি উচ্চতার শ্রেণী উপেক্ষা হল, দুটো এক্সেকিউটিভে লাউঞ্জে এবং ফাঁকটি সেকেন্ড ক্লাস উপেক্ষা হল তৈরি করা হবে । উচ্চতর শ্রেণী প্রতীক্ষা হল 600 যাত্রী মিটমাট করতে পারযে বা দুই নির্বাহী লাউঞ্জে 100 মানুষের দখলে রাখার ক্ষমতা থাকবে ।  ফাঁকটি সেকেন্ড শ্রেণী উপেক্ষা হলে 1000 যাত্রীর ক্ষমতা হবে  । এই সব ছাড়াও, বিল্ডিং এর সমস্ত মেঝে রেটিরিং কক্ষ এবং ডরমিটরি (উভয় এয়ার কন্ডিশনাল এবং সাধারণ) বিশ্বমানের আধুনিক সুযোগ সুবিধার সাথে থাকবে ।  সমস্ত তোলে মাল্টি - কুজীন রেস্টুরেন্ট, বই এর দোকান, ওষুধ এর দোকান, টিকিট কাউন্টার, পর্যটন কেন্দ্র এবং অনেক আরও উডসের জন্নো কিয়স্ক ও বানাবা হবে। ভুবনেশ্বর রেলওয়ে স্টেশনের বহু তোলা পার্কিঙের 4000 স্কোয়ার কিলোমিটার বাসমেন্টে  3200  স্কুটার এবং সাইকেলের জন্নো জাগা হবে বা দু তোলা থেকে সাত তোলা পযন্ত 900 চার্ রাখা যেতে পারবে ।
কাছাকাছি স্টেশন
ভুবনেশ্বরের নগরসীমার ভেতরে ৬টি রেলওয়ে স্টেশন আছে, যাদের তথ্য নিম্নরূপ -
নিউ ভুবনেশ্বর
একটু নতুন স্যাটেলাইট যাত্রী টার্মিনাল নিউ ভুবনেশ্বরে নির্মাণ করা হচ্ছে। ভুবনেশ্বর রেলওয়ে স্টেশন ভুবনেশ্বর শহরের পশ্চিম দিকে আছে বা নিউ ভুবনেশ্বর রেলওয়ে স্টেশন সারের উত্তর দিকে তৈরি হচ্ছে।
ট্র্যাফিক
ভুবনেশ্বর রেলওয়ে স্টেশন ভারতীয় রেল এর শীর্ষ ১০০ বুকিং স্টেশনগুলির মধ্যে রয়েছে। ভুবনেশ্বর রেলওয়ে স্টেশনে ১৭৩ ট্রেন বিরাম করে এবং ৩৪ ট্রেনের প্রান্তিক স্টেশন। ১.৫ লক্ষ যাত্রী এই রেলওয়ে স্টেশন থেকে প্রতিদিন আসা যাওয়া করে ।
বাংলাদেশ ইস্পাত ও প্রকৌশল কর্পোরেশন
বাংলাদেশ ইস্পাত ও প্রকৌশল কর্পোরেশন বা বিএসইসি হচ্ছে বাংলাদেশের সরকারি মালিকানাধীন একটি সংগঠন। এটা ১৯৭৬ সালের ১ জুলাই প্রতিষ্ঠিত হয়। এটি প্রগতির তত্ত্বাবধানে, যা বাংলাদেশে মাহিন্দ্রা গাড়ি সরবরাহ করে থাকে। বাংলাদেশে মোটরসাইকেল সংগ্রহ করতে ২০১২ সালে এটি হোন্ডার সাথে স্বাক্ষর করে। এটা নারায়ণগঞ্জে বাংলাদেশ নৌবাহিনীর নিকট তার ডকইয়ার্ড এবং প্রকৌশলী কাজ হস্তান্তর করে। এর অধীনে ,বাংলাদেশের চট্টগ্রামে চট্টগ্রাম ড্রাই ডক অবস্থিত। ২০১৬ সালে বাংলাদেশ সরকার চট্টগ্রাম ড্রাই ডকে নৌবাহিনীর জাহাজ নির্মাণের পরিকল্পনার কথা ঘোষণা করে। এটা সিলেটে একটি ষড়-উন্মুক্ত পায়েহাঁটা সেতু নির্মাণ করে। এই প্রতিষ্ঠানের প্রধান কার্যালয় কাওরান বাজারে অবস্থিত বিএসইসি ভবনে, যেখানে আরটিভি, এনটিভি এবং দৈনিক আমার দেশ পত্রিকারও প্রধান কার্যালয়।
১১২
১১২ জুলীয় বর্ষপঞ্জীর একটি অধিবর্ষ যেটি বৃহস্পতিবার দিয়ে শুরু। সেই সময়ে এই বছর ত্রায়ানাস ও কর্নেলিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৫ বছর; রোম প্রতিষ্ঠার বছর)। এই বছরকে ১১২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ঘটনাবলী
খ্রীস্টানদের পোপ ৬ষ্ঠ এভোরিস্টাস নিহত হন। আলেকজান্ডার পোপ পদ লাভ করেন।
দার্জিলিং মেল
দার্জিলিং মেল হলো পূর্ব ভারতের একটি কিংবদন্তি ট্রেন। ট্রেনটির পরিসেবা স্বাধীনতার আগে শুরু হয়েছিল এবং বর্তমানেও এটি চলমান। এটি উত্তরবঙ্গের উপ-হিমালয় ও তরাই এলাকার সঙ্গে দক্ষিণবঙ্গে রাজধানী কোলকাতার মধ্যে সংযোগকারী প্রধান ট্রেন।
পূর্ব বাংলার মাধ্যমে চলাচল
ব্রিটিশ আমলে উত্তরবঙ্গ থেকে সমস্ত সংযোগ ইস্ট বেঙ্গল এর মাধ্যমে ছিল। ১৮৭৮ সাল থেকে কলকাতা থেকে শিলিগুড়ির মধ্যে রেল রুট টি ছিল দুই ভাগে। এটির প্রথম ভাগে ছিল ইস্টার্ন বেঙ্গল রেলওয়ে বরাবর একটি ১৮৫ কিলোমিটার এর যাত্রা কলকাতা স্টেশন (পরে নাম পালটে শিয়ালদহ হয়) থেকে পদ্মা নদীর দক্ষিণ তীরে অবস্থিত দামূখদিয়াহ ঘাট অবধি। তারপর ফেরি করে নদী পার করে দ্বিতীয় ভাগের যাত্রা শুরু হত যেটা পদ্মার উত্তর তীরে অবস্থিত সরাঘাট থেকে শিলিগুড়ি অবধি ৩৩৬ কিলোমিটার এর দুরত্ব, নর্থ বেঙ্গল রেলওয়ের মিটার গেজ লাইন এর মাধ্যমে সম্পূর্ণ করত।
পদ্মার ওপর ১.৮ কিলোমিটার দীর্ঘ লম্বা হার্ডিঞ্জ ব্রিজ, ১৯১২ সালে তৈরী করা হয়। ১৯২৬ সালে এই সেতুর উত্তরে মিটার-গেজ সেকশন টা ব্রডগেজ এ রূপান্তরিত করা হয় এবং তাই সমগ্র কলকাতা-শিলিগুড়ি রুট ব্রডগেজ হয়ে ওঠে। রুট টা তখন এরম চলাচল করত: শিয়ালদহ-রানাঘাট-ভেড়ামারা - হার্ডিঞ্জ ব্রিজ - ঈশ্বরদী - সান্তাহার - হিলি - পার্বতীপুর - নীলফামারী -হলদিবাড়ি - জলপাইগুড়ি - শিলিগুড়ি।
দার্জিলিং মেল, ভারত বিভাগের এর আগে থেকেই এই রুট এর উপর চলাচল করত। এমনকি ভারত বিভাগের পর এটা কিছু বছর ধরে এই রুট উপর চলাচল করেছে। এটি অসম মেল এর সাথে সংযোগ স্থাপন করত যেটা ভারত বিভাগের এর আগে সান্তাহার থেকে গুয়াহাটি অবধি চলাচল করত।
ফারাক্কা বাঁধ এর মাধ্যমে চালান
১৯৬০ এর দশকের প্রথম দিকে যখন ফারাক্কা বাঁধ নির্মাণ করা হচ্ছিল, তখন আরো একটি আমূল পরিবর্তন করা হয়। ভারতীয় রেল কলকাতা থেকে একটি নতুন ব্রডগেজ রেল লিংক তৈরি করে এবং শিলিগুড়ি টাউন এর দক্ষিণ দিকে একটি গ্রীনফিল্ড সাইটে একটি সম্পূর্ণ নতুন ভাবে ব্রডগেজ স্টেশন নির্মাণ করে যার নাম নিউ জলপাইগুড়ি।
২,২৪০ মিটার (৭,৩৫০ ফুট) লম্বা ফারাক্কা বাঁধ, গঙ্গার ওপর দিয়ে একটি রেল সহ রাস্তা'র সেতু বহন করে। রেল সেতু টি ১৯৭১ সালে জনসাধারণের জন্য খোলা হয় যার ফলে বার্হারওয়া-আজিমগঞ্জ-কাটোয়া লুপ লাইন টি সংযুক্ত হয় মালদহ টাউন, নিউ জলপাইগুড়ি এবং উত্তরবঙ্গের অনন্য রেল স্টেশন এর সাথে। তারপর থেকে দার্জিলিং মেল, হাওড়া-নিউ জলপাইগুড়ি লাইন ব্যবহার করে আসছে।
নগর ইউনিয়ন
নগর ইউনিয়ন বাংলাদেশে মোট ২টি ইউনিয়ন রয়েছে। যথা:
জহেদন
জহেদন দক্ষিণ-পূর্ব ইরানের শহর এবং সিস্তন ও বালুচিস্তন প্রদেশের রাদজধানী। এখানে প্রায় ৫ লক্ষ ৮০ হাজার লোকের বাস।  এটি কোয়েটা-জহেদন রেলপথের বড় স্টেশন। এটি একটি প্রধান সড়ক যোগাযোগ কেন্দ্র। এখানে একটি বিমানবন্দরও আছে। অতীতে এটি দোজ্‌দ-আব (আক্ষরিক অর্থে "পানি চোর") নামে পরিচিত ছিল। ১৯৩০ সালে রেজা শাহ পাহলভীর আমলে এর নাম বদলে জহেদন ("ধর্মীয় ব্যক্তিসমূহ") রাখা হয়।
গুর্জর
গুর্জর বা গুজ্জর (এছাড়াও গুজর, গুর্জরা এবং গুজ্জর নামে প্রতিবর্ণিত করা হয়) হল একটি জাতিগত যাযাবর,   প্রধানত ভারত, পাকিস্তান ও আফগানিস্তানে বসবাসকারী কৃষি ও যাজক সম্প্রদায়, অভ্যন্তরীণভাবে বিভিন্ন গোষ্ঠীতে বিভক্ত। তারা ঐতিহ্যগতভাবে কৃষিকাজ এবং যাযাবর ও যাযাবর ক্রিয়াকলাপের সঙ্গে জড়িত ছিল এবং একটি বৃহৎ সমজাতীয় গোষ্ঠী গঠন করেছিল। গুর্জরদের ঐতিহাসিক ভূমিকা সমাজে বেশ বৈচিত্র্যপূর্ণ: এক প্রান্তে তারা বেশ কয়েকটি রাজ্য ও রাজবংশের প্রতিষ্ঠাতা এবং অন্য প্রান্তে, কেউ কেউ এখনও যাযাবর ও তাদের নিজস্ব জমি নেই।
গুর্জর পরিচয়ের ইতিহাসের মূল বিন্দুটি প্রায়শই মধ্যযুগে (প্রায় ৫৭০ সিই) বর্তমান রাজস্থানে একটি গুর্জরা রাজ্যের উত্থানের পিছনে খুঁজে পাওয়া যায়। এটা বিশ্বাস করা হয় যে গুর্জাররা গুর্জরাত্র থেকে ভারতীয় উপমহাদেশের বিভিন্ন অঞ্চলে চলে এসেছিল।
খ্রিস্টীয় দশম শতাব্দীর পর গুর্জররা ইতিহাসের সামনে থেকে বিলুপ্ত হতে শুরু করে। তারপরে, ইতিহাস বেশ কিছু গুর্জর সর্দার ও উর্ধ্বতন যোদ্ধাদের নথিভুক্ত করে, যারা তাদের পূর্বসূরিদের বিপরীতে তুচ্ছ শাসক ছিল। মুঘল যুগে "গুজর" ও "গুজ্জর" বেশ সাধারণ ছিল এবং সেই সময়ের নথিতে গুজরদের "উত্তেজনাপূর্ণ" মানুষ হিসেবে উল্লেখ করা হয়েছে।
ভারতের গুজরাত ও রাজস্থান রাজ্য ব্রিটিশদের আগমনের কয়েক শতাব্দী আগে গুর্জরদেশ ও গুর্জরাত্র নামে পরিচিত ছিল। পাকিস্তানি পাঞ্জাবের গুজরাত ও গুজরানওয়ালা জেলাগুলিও ৮ম শতাব্দীর গোড়ার দিকে গুর্জরদের সঙ্গে যুক্ত ছিল, যখন একই এলাকায় একটি গুর্জর রাজ্য ছিল। উত্তরপ্রদেশের সাহারানপুর জেলাটি আগে গুর্জরগড় নামেও পরিচিত ছিল, কারণ এই এলাকায় অনেক গুর্জর জমিদার ছিল।
গুর্জর ভাষাগত ও ধর্মীয়ভাবে বৈচিত্র্যময়। যদিও তারা যে অঞ্চল ও দেশে থাকে সেখানকার ভাষা বলতে সক্ষম, গুর্জরদের নিজস্ব ভাষা আছে, যা গুজরি নামে পরিচিত। তারা বিভিন্নভাবে হিন্দু, ইসলাম ও শিখ ধর্মকে অনুসরণ করে।
হিন্দু গুর্জরদের বেশিরভাগই ভারতের রাজস্থান, হরিয়ানা, মধ্যপ্রদেশ, পাঞ্জাব সমভূমি ও মহারাষ্ট্রে দেখা যায়। মুসলিম গুর্জরদের বেশিরভাগই পাকিস্তানের পাঞ্জাবে পাওয়া যায় যেখানে তারা জনসংখ্যার ২০%, প্রধানত গুজরানওয়ালা, গুজরাট, গুজর খান, জেহলুম ও লাহোর শহর, আফগানিস্তান ও ভারতীয় হিমালয় অঞ্চল যেমন জম্মু ও কাশ্মীর, হিমাচল প্রদেশ, এবং উত্তরাখণ্ডের গাড়ওয়াল ও কুমায়ুন বিভাগে কেন্দ্রীভূত।
উৎপত্তি
ঐতিহাসিক ও নৃতাত্ত্বিকদের মধ্যে গুর্জরদের উৎপত্তির বিষয়ে মতভেদ রয়েছে। একটি মতানুযায়ী, আনুমানিক ১ সিই তে গুর্জরদের প্রাচীন পূর্বপুরুষেরা অভিবাসনের একাধিক ধাপে এসেছিলেন এবং প্রাথমিকভাবে উত্তর-পশ্চিম অঞ্চলে (আধুনিক রাজস্থান ও গুজরাত) হিন্দু সম্প্রদায়ের উচ্চ বর্ণের যোদ্ধা হিসাবে মর্যাদা দেওয়া হয়েছিল। আয়দোগদি কুরবানভ বলেছেন যে কিছু গুর্জর, উত্তর-পশ্চিম ভারতের লোকদের সঙ্গে রাজপুত বংশে পরিণত হওয়ার জন্য হেফথালাইটদের সাথে মিশে যায়।
মুন্সীগঞ্জ-৪
মুন্সীগঞ্জ-৪ আসন হলো বাংলাদেশের মুন্সীগঞ্জ জেলায় অবস্থিত জাতীয় সংসদের একটি সাবেক নির্বাচনী এলাকা।
ইতিহাস
মুন্সীগঞ্জ-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
১১৩
১১৩ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর সেলসাস ও ক্রিস্পিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৬ বছর; রোম প্রতিষ্ঠার বছর)। এই বছরকে ১১৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
কোস্টারিকা জাতীয় ক্রিকেট দল
কোস্টারিকা ক্রিকেট দল আন্তর্জাতিক ক্রিকেটে কোস্টারিকার প্রতিনিধিত্ব করে। তারা ২০০২ সালে আন্তর্জাতিক ক্রিকেট কাউন্সিল-এর অনুমোদিত সদস্য হয়। তারা ২০০৬ সালে বেলিজে অনুষ্ঠিত প্রথম মধ্য আমেরিকান চ্যাম্পিয়নশিপে তাদের আন্তর্জাতিক অভিষেক ঘটায়।
ভারত মহিলা জাতীয় অনূর্ধ্ব-১৭ ফুটবল দল
ভারতীয় মহিলা জাতীয় অনূর্ধ্ব-১৭ ফুটবল দল আন্তর্জাতিক মহিলা অনূর্ধ্ব-১৭ ফুটবলে ভারতের প্রতিনিধিত্ব করে। দলটি ভারতের ফুটবলের নিয়ন্ত্রক সংস্থা সর্বভারতীয় ফুটবল ফেডারেশন (এআইএফএফ) দ্বারা নিয়ন্ত্রিত। ফেডারেশনটি বর্তমানে এশিয়ান ফুটবল কনফেডারেশন (AFC) এবং আঞ্চলিক দক্ষিণ এশীয় ফুটবল ফেডারেশন (SAFF) এর সদস্য।
দলটি শুধুমাত্র একবার AFC অনূর্ধ্ব-17 মহিলা চ্যাম্পিয়নশিপে অংশ নিয়েছে, টুর্নামেন্টের উদ্বোধনী সংস্করণে ফিরে এসেছে।
ফিফা অনূর্ধ্ব-১৭ নারী বিশ্বকাপ
ফিফা প্রথম 2008 সালে অনূর্ধ্ব-17 মহিলা বিশ্বকাপের আয়োজন করে এবং তারপর থেকে প্রতি জোড় বছরে এটি আয়োজন করে। এশিয়া থেকে, AFC অনূর্ধ্ব-16 মহিলা চ্যাম্পিয়নশিপের শীর্ষ তিনটি দল বিশ্বকাপের জন্য যোগ্যতা অর্জন করে, কিন্তু ভারত 2007 সংস্করণ থেকে 2017 সাল পর্যন্ত কোনো AFC চ্যাম্পিয়নশিপের যোগ্যতা অর্জন করতে ব্যর্থ হয়, এইভাবে বিশ্বকাপের প্রথম ছয়টি সংস্করণের জন্য যোগ্যতা অর্জন করতে ব্যর্থ হয়।
ভারত 2022 ফিফা অনূর্ধ্ব-17 মহিলা বিশ্বকাপের আয়োজক হিসাবে নির্বাচিত হয়েছে এবং এইভাবে স্বয়ংক্রিয়ভাবে টুর্নামেন্টের জন্য যোগ্যতা অর্জন করেছে। বিশ্বকাপে তাদের প্রথম অংশগ্রহণ হওয়ার কথা ছিল, কিন্তু অল ইন্ডিয়া ফুটবল ফেডারেশন ফিফা কর্তৃক স্থগিত হওয়ার পর এবং ভারতের কাছ থেকে টুর্নামেন্টের আয়োজক অধিকার কেড়ে নেওয়ার পর তাদের অংশগ্রহণ হুমকির মুখে পড়ে। যাইহোক, AIFF পরে ফিফা দ্বারা পুনর্বহাল করা হয় এবং টুর্নামেন্টের অধিকার ভারতকে ফিরিয়ে দেওয়া হয়, টুর্নামেন্টে তাদের অংশগ্রহণ নিশ্চিত করে।
বন্দর লাড্ডু
বন্দর লাড্ডু হল ভারতের অন্ধ্র প্রদেশ রাজ্যের কৃষ্ণা জেলার মাচিলিপট্টনমে উৎপাদিত একটি মিষ্টি। এটি ভৌগোলিক সূচক রেজিস্ট্রি দ্বারা খাদ্যসামগ্রী অধীনে ৩রা মে ২০১৭ সালে অন্ধ্র প্রদেশ থেকে ভৌগোলিক সূচকগুলির মধ্যে একটি হিসাবে নিবন্ধিত হয়েছিল।
১১৪
১১৪ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর হাস্তা ও ভপিস্কাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৭ বছর; রোম প্রতিষ্ঠার বছর)। এই বছরকে ১১৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
মাদ্রাসা-এ-মুহাম্মদিয়া আহমদিয়া সুন্নিয়া
মাদ্রাসা-এ-মুহাম্মদিয়া আহমদিয়া সুন্নিয়া বাংলাদেশের চট্টগ্রামের সীতাকুন্ডে অবস্থিত একটি আলিয়া মাদরাসা। ১৯৮৩ সালে প্রতিষ্ঠিত এটি একটি আলিম স্তরের মাদ্রাসা। প্রাচীন মাদ্রাসা হিসাবে চট্টগ্রামের সীতাকুণ্ড পৌরসভার অন্যতম মাদ্রাসা, যেখানে বহু মানুষ ইসলাম শিক্ষা গ্রহণ করেছে।
অবস্থান
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর বানুরবাজারে অবস্থিত।
ইতিহাস
১৯৮৩ সালে মাদরাসাটি প্রতিষ্ঠিত হয়। মাদরাসাটি সীতাকুন্ড উপজেলার ৯নং ভাটিয়ারী ইউনিয়নের ইমাম নগর (বানুর বাজার) গ্রামের জনবহুল এলাকায় অবস্থিত। মাদরাসাটি ২.৩৯ একর জায়গার উপর অবস্থিত। মাদরাসাটিতে তিনটি ভবন রয়েছে। মাদরাসাটি প্রতিষ্ঠার জন্য উদ্যোগ নিয়েছিলেন সৈয়্যদ মোহাম্মদ তৈয়্যব শাহ এবং পরবর্তীতে তিনি এটির ভিত্তিপ্রস্থর স্থাপন করেন। ১৯৯০ সালে মাদরাসাটি দাখিল এবং ২০০২ সালে আলিমের কার্যক্রম চালুর অনুমতি পায়।
শিলঘাট
শিলঘাট (ইংরেজি:Silghat), (অসমীয়া:শিলঘাট) হল ভারতের আসাম রাজ্যের নগাঁও জেলায় অবস্থিত একটি শহর। ব্রহ্মপুত্র নদীর তীরে অবস্থিত, শিলঘাট একটি উল্লেখযোগ্য পরিবহন কেন্দ্র এবং পার্শ্ববর্তী অঞ্চলগুলির জন্য একটি প্রধান বাণিজ্যিক কেন্দ্র। শিলঘাটের কিছু আকর্ষণীয় স্থান হল হাতিমুড়া মন্দির, কামাখ্যা মন্দির, ত্রিশূলধারী মন্দির, সামন্তগিরি ইত্যাদি। শিলঘাট-এ একটি পাটকলও রয়েছে।
শ্রী শ্রী কামাখ্যা মন্দির
শীলঘাটের কামাখ্যা মন্দিরটি শীলঘাটের প্রাচীনতম মন্দির। মন্দিরটি স্থাপিত হয় ১৭৪৫ খ্রিস্টাব্দে (১৬৬৭ শকা)। মন্দিরটি ব্রহ্মপুত্র নদীর তীরে অবস্থিত।
অশোকাষ্টমী মেলা
প্রতি বছর চৈত্র মাসের শুক্লা তিথিতে শিলঘাটে অশোকাষ্টমী মেলা বসে। এমন কিংবদন্তি আছে। অষ্টম দিনে, গঙ্গা নদীর কিছু স্রোত ব্রহ্মপুত্রে পতিত হয়। তাই ব্রহ্মপুত্র নদ তৎকালীন গঙ্গার মতোই পবিত্র। অনেকে এই দিনে তাদের আত্মীয়দের হাড় নদীতে বিসর্জন করেন।
আসাম সমবায় পাটকল
আসাম কো-অপারেটিভ জুট মিলস লিমিটেড শিলঘাট-এর একটি পাট উৎপাদনকারী কারখানা। এটি ভারতের একমাত্র কারখানা যা সমবায় ভিত্তিতে কাজ করছে। কারখানাটি 1959 সালে আসাম কো-অপারেটিভ সোসাইটি আইনের অধীনে নিবন্ধিত হয়েছিল এবং অনেক বাধা অতিক্রম করে 1970 সালে চালু হয়েছিল। প্রাথমিকভাবে, কারখানায় 15 মিলিয়ন রুপি বিনিয়োগ করা হয়েছিল। প্রতিকূল আবহাওয়ার মধ্যে চৌদ্দ বছর চালু থাকার পর ১৯৮৪ সালের মার্চ মাসে কারখানাটি বন্ধ করে দিতে হয়। আর্থিক স্থবিরতা এবং অন্যান্য অবকাঠামোগত সমস্যাও প্রধান কারণ ছিল। প্রায় দুই বছর কারখানাটি বন্ধ ছিল। 1986 সালের জানুয়ারিতে, আসাম চুক্তির ভিত্তিতে কারখানাটি পুনরায় চালু করা হয়। এবার আর্থিক সাহায্য দিল কেন্দ্রের সরকার। রাজ্য সরকারও সাহায্য করেছে। তবে আর্থিক অবস্থা সন্তোষজনক ছিল না এবং আয় ও ব্যয়ের মধ্যে ভারসাম্যহীনতা তৈরি হয়েছিল। অবশেষে, ক্রমাগত প্রচেষ্টায়, কারখানাটি 1992-9 সাল থেকে আর্থিকভাবে স্থিতিশীল হতে শুরু করে তারপর থেকে, কটন মিল ধারাবাহিকভাবে ইতিবাচক আর্থিক অগ্রগতি অর্জন করতে সক্ষম হয়েছে। বর্তমানে এটি একটি স্থিতিশীল আর্থিক অবস্থানে রয়েছে।
ব্যুৎপত্তিবিদ্যা
"শিলঘাট" নামটি এসেছে "শিল" এবং "ঘাট" শব্দ থেকে যার অর্থ যথাক্রমে "পাথর" এবং "অবতরণ স্থান"। স্থানীয় কিংবদন্তি অনুসারে, শহরের নামকরণ করা হয়েছিল একটি বড় পাথরের নামানুসারে যা একসময় ব্রহ্মপুত্র নদে নৌকার অবতরণের জায়গা হিসেবে ব্যবহৃত হত।
ভূগোল
শিলঘাট নগাঁও শহর থেকে প্রায় ৪৫ কিলোমিটার পূর্বে ব্রহ্মপুত্র নদীর দক্ষিণ তীরে অবস্থিত। শহরটি সমুদ্রপৃষ্ঠ থেকে 47 মিটার উচ্চতায় অবস্থিত এবং প্রায় 5 বর্গ কিলোমিটার এলাকা জুড়ে রয়েছে।
জলবায়ু
শিলঘাটের একটি আর্দ্র উপক্রান্তীয় জলবায়ু রয়েছে, যেখানে গরম গ্রীষ্ম এবং হালকা শীত। শহরের গড় বার্ষিক তাপমাত্রা প্রায় 25 ডিগ্রি সেলসিয়াস, মে এবং জুন সবচেয়ে উষ্ণতম মাস। বর্ষা মৌসুমে শহরে ভারী বৃষ্টিপাত হয়, যা জুন থেকে সেপ্টেম্বর পর্যন্ত স্থায়ী হয়।
পরিবহন
শিলঘাট একটি উল্লেখযোগ্য পরিবহন কেন্দ্র, যেখানে দর্শনার্থীদের জন্য বিভিন্ন ধরনের পরিবহন উপলব্ধ রয়েছে। শহরটি আসামের বাকি অংশ এবং প্রতিবেশী রাজ্যগুলির সাথে একটি উন্নত সড়ক নেটওয়ার্কের মাধ্যমে সংযুক্ত। শিলঘাট থেকে আনুমানিক 16 কিলোমিটার দূরে জাগিরোডে অবস্থিত নিকটতম রেলওয়ে স্টেশন। শহরটি শিলঘাট টাউন ফেরি ঘাট দ্বারাও পরিবেশিত হয়, যা মাজুলি দ্বীপে নিয়মিত ফেরি পরিষেবা প্রদান করে।
পর্যটন
প্রাকৃতিক সৌন্দর্য এবং সাংস্কৃতিক আকর্ষণের জন্য পরিচিত শিলঘাট একটি জনপ্রিয় পর্যটন গন্তব্য। দর্শনার্থীরা ব্রহ্মপুত্র নদীতে একটি নৌকায় চড়ে উপভোগ করতে পারেন এবং নিকটবর্তী বন্যপ্রাণী অভয়ারণ্যটি ঘুরে দেখতে পারেন, যা অনেক বিরল এবং বিপন্ন প্রজাতির পাখি ও প্রাণীর আবাসস্থল। এছাড়াও এই শহরে বেশ কিছু ঐতিহাসিক স্থান রয়েছে, যার মধ্যে রয়েছে পানি দিহিং-এর প্রাচীন শিব মন্দির এবং 19 শতকের ব্রিটিশ ঔপনিবেশিক বাংলো কালিয়াবোর ম্যানর।
উপসংহার
শিলঘাট ব্রহ্মপুত্র নদের তীরে অবস্থিত একটি সমৃদ্ধ ইতিহাস ও সংস্কৃতির শহর। এর জমজমাট বাজার, সমৃদ্ধ শিল্প এবং প্রাকৃতিক সৌন্দর্যের সাথে, এটি এই অঞ্চলে পরিবহন, বাণিজ্য এবং পর্যটনের একটি উল্লেখযোগ্য কেন্দ্র।
বাংলাদেশ সশস্ত্র বাহিনী বোর্ড
বাংলাদেশ সশস্ত্র বাহিনী বোর্ড একটি আন্তঃবাহিনী সংস্থা। এই সংস্থাটি সশস্ত্র বাহিনীতে কমর্রত এবং অবসরপ্রাপ্ত সদস্য ও তাদের পরিবারবগের্র জন্য বিভিন্ন কল্যাণমূলক কাজে সহযোগিতা প্রদান করে আসছে।
ইতিহাস ও গঠন
১৯৪২ সালে অবিভক্ত বাংলার ঢাকা, নোয়াখালী, চট্টগ্রাম, বরিশাল এবং দিনাজপুর নিয়ে একটি আন্তঃবাহিনী সংগঠন গড়ে তোলে ব্রিটিশরা। যার নাম দেওয়া হয় ‘সৈনিক, নাবিক ও বিমানসেনা বোর্ড।’ এই বোর্ডের কাজ ছিলো সশস্ত্র বাহিনীতে কমর্রত এবং অবসরপ্রাপ্ত সদস্য ও তাদের পরিবারবগের্র জন্য বিভিন্ন কল্যাণমূলক কাজে সহযোগিতা প্রদান করা। দেশভাগের পর ১৯৪৭ সালে এই সংস্থাটির নাম পরিবর্তন করে রাখা হয় ‘পাকিস্তান সশস্ত্র বাহিনী বোর্ড।’ স্বাধীনতার পর ‘বাংলাদেশ সশস্ত্র বাহিনী বোর্ড’ নামে সংস্থাটিকে পূর্ননামকরণ করে প্রতিরক্ষা মন্ত্রণালয়ের অধিভুক্ত করা হয়। ১৯৮৬ সালে বাংলাদেশ সশস্ত্র বাহিনী বিভাগ প্রতিষ্ঠার পর সংস্থাটির অধিকাংশ কার্যক্রম বিভাগের হাতে ন্যস্ত হয়।
ভিত্তি (সূচকীকরণ)
সংখ্যার সূচকীকরণে bn আকারের রাশিমালায় b সংখ্যাটিই ভিত্তি। আবার কোনো সংখ্যাকে সূচকীয় সংকেতের মাধ্যমে লেখা হলে সূচকীয় সংকেতের যে অংশটি  আবর্তিত হয় অর্থাৎ যে অংশটি আবর্তিত উৎপাদকের কাজ করে সেটিই ভিত্তি। যেমন: ) এর ক্ষেত্রে b সংখ্যাটি একটি আবর্তিত উৎপাদক, যার  n-সংখ্যক বার পুনরাবৃত্তি ঘটেছে। তাই এখানে b হলো ভিত্তি। শূন্য ব্যতিত যেকোনো সংখ্যাকে (ভিত্তিকে) শূন্য ঘাতে উত্তীর্ণ করলে মান 1 বের হবে অর্থাৎ  এবং শূন্যকে শূন্য ঘাতে উত্তীর্ণ করা অর্থাৎ 00 অনর্থক। কম্পিউটার বিজ্ঞানের প্রায়োগিক ক্ষেত্রে  ভিত্তি হিসেবে দুইয়ের (2) ব্যবহার সুবিধাজনক।
আনুষঙ্গিক কিছু পদ
সংখ্যাপদ্ধতিতে কোনো নির্দিষ্ট সংখ্যাব্যবস্থার জন্য নিধান বা ভিত্তি নামে যে পদটি ব্যবহার করা হয় তা ঐ সংখ্যাব্যবস্থায় ব্যবহৃত অঙ্কের সংখ্যা নির্দেশ করে। যেমন: দশমিক পদ্ধতির সংখ্যাব্যবস্থায় ভিত্তি হলো ১০, দ্বিমিকে যা ২ এবং অষ্টকে যা ৮। যখন থেকে চলক এবং ধ্রুবকের ধারণাসমূহ পরস্পর থেকে স্বতন্ত্র হয়ে ওঠা শুরু করে, তখন থেকে সূচকীকরণের প্রক্রিয়াটি বীজগণিতীয় ফাংশনের ধারণাকে অতিক্রম করে নতুন রূপ লাভ করে।
লেওনার্ড অয়লার ১৭৪৮ সালে তার ইন্ত্রোডুকতিও ইন অ্যানালিসিন ইনফিনিতোরুম-এ একটি উদাহরণে "base a = 10" এর উল্লেখ করেছেন। তিনি F(z) = az ফাংশনের বিস্তৃত এক পরিসরে a-কে একটি "ধ্রুবক সংখ্যা"রূপে গণ্য করেছেন, যেখানে প্রথমত z একটি ধনাত্মক পূর্ণসংখ্যা, তারপর এটি একটি ঋণাত্মক এবং ভগ্নাংশ বা মূলদ সংখ্যা।
মূল
যখন b -এর n -তম ঘাত কোনো সংখ্যা a -এর সমান হয়, অর্থাৎ a = bn হয়, তখন  b -কে a -এর একটি " n -তম মূল" বলা হয়। উদাহরণস্বরূপ, 10 হলো 10,000 এর চতুর্থ মূলগুলোর একটি।
লগারিদম
ভিত্তি b -এর সূচকীকরণের ক্ষেত্রে এর বিপরীত ফাংশনকে সুসংজ্ঞায়িতভাবে বলা হয় "ভিত্তি b -এর উপর লগারিদম" ( b -এর লগারিদম নয় কিন্তু) এবং একে logb লেখা হয়। সুতরাং ভিত্তি b -এর বিপরীত ফাংশন:
উদাহরণস্বরূপ, log10 10,000 = 4
e ভিত্তিযুক্ত সূচকীয় ফাংশন
যেকোনো ধনাত্মক সংখ্যাকে একটি সূচকীয় ফাংশনের ভিত্তি হিসেবে ব্যবহার করা গেলেও কিছু নির্দিষ্ট সংখ্যাকে এক্ষেত্রে ভিত্তি হিসেবে প্রয়োগ করা সুবিধাজনক। যেমন: চক্রবৃদ্ধি সুদ এবং জনসংখ্যার বৃদ্ধি গণনায় e সংখ্যাটি হচ্ছে সম্ভাব্য সর্বোত্তম ভিত্তি, যেখানে e হচ্ছে একটি অমূলদ সংখ্যা যার মান প্রায় e ≈ 2.7182818।
ধারাবাহিক চক্রবৃদ্ধি সুদকে নিচের সূত্রটি দিয়ে গণনা করা যায়: যেখানে
জনসংখ্যার বৃদ্ধি e ভিত্তিযুক্ত সূচকীয় ফাংশনের ভিন্ন আরেকটি প্রয়োগ। কোনো অঞ্চলের জনসংখ্যার বৃদ্ধি এই সূচকীয় মডেলটি অনুসরণ করে: যেখানে
লক্ষ্যণীয় যে, জনসংখ্যার বৃদ্ধির সূত্রটি ধারাবাহিক চক্রবৃদ্ধি সুদের সূত্রের অনুরূপ। প্রকৃতপক্ষে, উভয় ক্ষেত্রেই একই মূলনীতি কাজ করছে: প্রতি সময়-ব্যবধানে জনসংখ্যার (কিংবা একটি বিনিয়োগের) বৃদ্ধি মূল জনসংখ্যার (অথবা বিনিয়োগের) সমানুপাতিক।
বালি বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৬৯ নং বালি বিধানসভা কেন্দ্রটি বালি পৌরসভার অন্তর্গত।
বালি বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
বিধানসভার বিধায়ক
২০২১                   রানা চ্যাটার্জী   সর্বভারতীয় তৃণমূল        কংগ্রেস
১৯৭৭ - ২০০৬
পশ্চিমবঙ্গ বিধানসভা নির্বাচনে ২০০৬, ২০০১ ও ১৯৯৬ সালে সিপিআই(এম) এর কানিকা গাঙ্গুলী তার নিকটতম প্রতিদ্বন্দ্বীকে ২০০৬ সালে তৃণমূল কংগ্রেসের রেখা রাউতকে, ২০০১ সালে কংগ্রেসের সুপ্রিয় বসু এবং ১৯৯৬ সালে কংগ্রেসের বণী কুমার সিংহকে পরাজিত করে। শুধুমাত্র বিজয়ী ও রানার্সকে উল্লেখ করা হচ্ছে, সিপিআই(এম) এর পতিত পবন পাঠক ১৯৯১ সালে কংগ্রেসের সুপ্রিয় বসুকে পরাজিত করে। ১৯৮৭ সালে কংগ্রেসের সুপ্রিয় বসু সিপিআই (এম) এর পতিত পবন পাঠককে পরাজিত করেন। পতিত পবন পাঠক ১৯৮২ সালে কংগ্রেসের বণী কুমার সিংহকে পরাজিত করেন এবং কংগ্রেসের গণেশ পাঠককে ১৯৭৭ সালে পরাজিত করেন।
১৯৫১ - ১৯৭১
কংগ্রেসের ভবানী শংকর মুখার্জী ১৯৭২ সালে জিতেছিলেন। ১৯৭১ ও ১৯৬৯ সালে সিপিআই(এম) এর পতিত পবন পাঠক জয়ী হন। কংগ্রেসের এস এন মুখার্জী ১৯৬৭ সালে জয়ী হন। কংগ্রেসের শঙ্কর লাল মুখোপাধ্যায় ১৯৬২ সালে জয়ী হন।  কংগ্রেসের মনিলাল বসু ১৯৫৭ সালে জয়ী হন।  স্বাধীন ভারতের প্রথম নির্বাচন ১৯৫১ সালে, কংগ্রেসের রতন মনি চট্টোপাধ্যায় বালি আসন লাভ করেন।
অর্ডিন্যান্স ফ্যাক্টরি বোর্ড
অর্ডিনেন্স ফ্যাক্টরি বোর্ড ( অফবি ) ( आयुध निर्माणी बोर्ड   ; আইএএসটি : আইয়ুব নির্ম্ম বোরি ) ভারতীয় অর্ডিন্যান্স কারখানার সমন্বয়ে গঠিত (ভারতীয় আয়ুধ্বনি; ভারতবর্ষ যুধি নির্মায়ান ), একটি শিল্প সংস্থা, ভারত সরকারের প্রতিরক্ষা মন্ত্রকের প্রতিরক্ষা উৎপাদন বিভাগের অধীনে কাজ করে। এটি বায়ু, ভূমি এবং সমুদ্র ব্যবস্থার ক্ষেত্রগুলিতে একটি বিস্তৃত পণ্য পরিসীমায় গবেষণা, উন্নয়ন, উৎপাদন, পরীক্ষা, বিপণন এবং রসদ সরবরাহ করে। ওএফবি'তে একচল্লিশ অধ্যাদেশ কারখানা, নয়টি প্রশিক্ষণ প্রতিষ্ঠান, তিনটি আঞ্চলিক বিপণন কেন্দ্র এবং সুরক্ষার জন্য চারটি আঞ্চলিক নিয়ন্ত্রক রয়েছে, যা সারা দেশে ছড়িয়ে রয়েছে।
ওএফবি হ'ল বিশ্বের বৃহত্তম সরকার পরিচালিত উৎপাদন সংস্থা এবং ভারত সরকার দ্বারা পরিচালিত সবচেয়ে প্রাচীন সংস্থা। এটিতে প্রায় ৮৮,০০০ কর্মী রয়েছে।  একে প্রায়শই "চতুর্থ আর্ম অফ ডিফেন্স",   এবং ভারতের "সশস্ত্র বাহিনীর পিছনের বাহিনী" বলা হয়।  ওএফবি হ'ল বিশ্বের ৩৭ তম বৃহত্তম প্রতিরক্ষা সরঞ্জাম প্রস্তুতকারক, এশিয়ার দ্বিতীয় বৃহত্তম এবং ভারতের মধ্যে বৃহত্তম ।   ২০১৭-১৮ সালে সংস্থার মোট বিক্রয় ছিল  $৩.৫  বিলিয়ন (২৩,৬৮৭.22 কোটি) ছিল।   প্রতি বছর, ১৮ মার্চ ভারতে অর্ডিন্যান্স কারখানা দিবস হিসাবে পালন করা হয়।
উৎপত্তি
অর্ডিনেন্স ফ্যাক্টরি বোর্ড এক শতাব্দীরও বেশি সময় ধরে ভারতীয় সেনাবাহিনী এবং ভারতীয় রেলপথের মতো অন্যান্য সমস্ত সংস্থার চেয়ে প্রাচীন। ১৭১২ খ্রিস্টাব্দে ডাচ ওসেটেন্ড সংস্থা ইছাপুরে একটি বারুদের কারখানা প্রতিষ্ঠা করে, যা প্রথম ভারতীয় অর্ডিন্যান্স কারখানা উদ্ভবের প্রথম পদক্ষেপ হিসাবে বিবেচিত। ১৭৮৭ সালে ইছাপুরে আরেকটি গানপাউডার কারখানা প্রতিষ্ঠিত হয়; এটি ১৭৯১ সালে উৎপাদন শুরু করে এবং স্থানটি পরে রাইফেল কারখানা হিসাবে ব্যবহৃত হয়, যা ১৯০৪ সালে শুরু হয়। ১৮০১ সালে, গান ক্যারেজ এজেন্সি (বর্তমানে গান অ্যান্ড শেল ফ্যাক্টরি, কাশীপুর) নামে পরিচিত কারখান কলকাতার কাশীপুরে প্রতিষ্ঠিত হয় এবং ১৮৮০ সালের ১৮ ই মার্চ উৎপাদন শুরু হয়। এটি এখনও ভারতের প্রাচীনতম অর্ডিন্যান্স কারখানা।